रांची : बिल्डर मदन मंडल और बिल्डर गंगा राम की हत्या करने पहुंचे पांच अपराधियों को पुलिस ने रविवार दोपहर एक बजे धुर्वा इलाके में गिरफ्तार कर लिया। तीन शूटर मंगल राय, दिलीप वर्मा (लातेहार) और रॉकी की गिरफ्तारी धुर्वा से हुई। वहीं, जेपी शुक्ला (लेस्लीगंज) व वीरेंद्र ने मुठभेड़ के बाद जेएससीए स्टेडियम के पास सरेंडर कर दिया। इनकी निशानदेही पर पुलिस ने हत्या की योजना में शामिल एक अन्य अपराधी सुमित को गिरफ्तार किया है।